L’ONG Médicos del mundo arriba a Burjassot amb la seua exposició “Personas que se mueven”
2025-07-24

A partir del dilluns, 17 de desembre, la Sala d’Exposicions de la Casa de Cultura de Burjassot albergarà l’exposició “Personas que se mueven”, que arriba al municipi de la mà de l’ONG Médicos del mundo. Mostrant la realitat dels moviments migratoris, i aprofitant la proximitat de la data en què se celebra el Dia Internacional de les persones migrants, el 18 de Desembre, la mostra es podrà contemplar, en l’espai municipal, fins a l’11 de gener.

A força de panells explicatius i d’una projecció audiovisual en la qual onze persones expliquen a la càmera els seus propis testimoniatges vitals, l’exposició té la seua pròpia web: http://personasquesemueven.org/ .

“Personas que se mueven” és una campanya d’educació per a la transformació social i incidència política de Médicos del Mundoa, que consta de diversos testimoniatges audiovisuals de les persones protagonistes d’aquesta iniciativa.